OpenLLM-France/wikimedia huggingface dataset:
# Síndrome de Loeys-Dietz

La síndrome de Loeys–Dietz (SLD) és un trastorn autosòmic dominant del teixit connectiu. Té característiques similars a la síndrome de Marfan i a la síndrome d'Ehlers-Danlos. El trastorn està marcat per aneurismes a l'aorta, sovint en nens, i l'aorta també pot patir una dissecció sobtada a les capes debilitades de la paret. Els aneurismes i disseccions també poden aparèixer en artèries diferents de l'aorta. Com que els aneurismes en els nens solen trencar-se precoçment, els nens corren un risc més gran de morir si no s'identifica la síndrome. La cirurgia per reparar els aneurismes aòrtics és essencial per al tractament.
Hi ha cinc tipus de síndrome, etiquetats de l'I al V, que es distingeixen per la seva causa genètica. El tipus 1, el tipus 2, el tipus 3, el tipus 4 i el tipus 5 són causats per mutacions en TGFBR1, TGFBR2, SMAD3, TGFB2 i TGFB3 respectivament. Aquests cinc gens que codifiquen els factors de creixement transformant tenen un paper en la senyalització cel·lular que promou el creixement i el desenvolupament dels teixits del cos. Les mutacions d'aquests gens provoquen la producció de proteïnes sense funció. Les cèl·lules de la pell dels individus amb l'SLD no són capaços de produir col·lagen (la proteïna que permet que les cèl·lules de la pell siguin fortes i elàstiques). Això fa que aquests individus siguin susceptibles a diferents estrips de les fàscies com les hèrnies. Tot i que el trastorn té un patró autosòmic d'herència, aquest trastorn resulta d'una nova mutació gènica en el 75% dels casos i es produeix en persones sense antecedents del trastorn en la seva família. En altres casos, s'hereta d'un progenitor afectat.
La síndrome de Loeys–Dietz va ser identificada i caracteritzada pels genetistes pediatres Bart Loeys i Harry "Hal" Dietz a la Universitat Johns Hopkins el 2005.

## Referències

* ↑ «Aneurysm syndromes caused by mutations in the TGF-beta receptor». N. Engl. J. Med., 355, 8, 2006, pàg. 788–98. DOI: 10.1056/NEJMoa055695. PMID: 16928994.
* ↑ «Severe aortic and arterial aneurysms associated with a TGFBR2 mutation». Nature Clinical Practice Cardiovascular Medicine, 4, 3, 2007, pàg. 167–71. DOI: 10.1038/ncpcardio0797. PMC: 2561071. PMID: 17330129.
* ↑ «A syndrome of altered cardiovascular, craniofacial, neurocognitive and skeletal development caused by mutations in TGFBR1 or TGFBR2». Nat. Genet., 37, 3, 01-03-2005, pàg. 275–81. DOI: 10.1038/ng1511. PMID: 15731757.
* ↑ Síndrome de Loeys-Dietz en la NLM Genetics Home Reference
# Quitònies

Les Quitònies (en grec antic: Χιτώνια) eren un festival de l'antiga Grècia que se celebrava en un indret de l'Àtica anomenat Quitone en honor d'Àrtemis Quitona, anomenada així perquè portava el quitó, la seva vestimenta de caçadora. Els siracusans també celebraven un festival amb el mateix nom i en honor de la mateixa deïtat, que es distingia perquè es realitzava un tipus especial de dansa i per la música de flauta, segons diu Ateneu de Nàucratis.

## Referències

* ↑ El Pauly-Wissowa posa en dubte l'existència d'aquesta localitat: «Chitone 1». A: Realencyclopädie der classischen Altertumswissenschaft.
* ↑ Smith, William (ed.). «Chitonia». A Dictionary of Greek and Roman Antiquities (1890). [Consulta: 27-XI-2020].
# Rarotonga

Rarotonga és una de les illes Cook meridionals. És l'illa més poblada de l'arxipèlag, disposa d'un aeroport internacional i és el centre administratiu del govern, amb seu a Avarua.

## Geografia

L'illa té una forma ovalada d'11 km de llarg i 8 km d'ample. La superfície total és de 67,1 km². És d'origen volcànic, amb una alçada de 4.500 m des del fons de l'oceà. L'altitud màxima és al mont Te Manga de 652 m sobre el nivell del mar. El centre de l'illa és de vegetació molt densa i la població viu a la costa. Els esculls rodegen l'illa deixant una estreta llacuna.
La població total era de 12.188 habitants al cens del 2001, un 68% del total de les illes Cook. Els habitants de les altres 15 illes s'identifiquen amb el gentilici i amb el nom de la llengua de Rarotonga i, informalment, se'ls anomena de les illes externes (outer islands).

## Història

Els arqueòlegs estimen que hi ha evidències humanes de fa 5.000 anys. Les migracions polinèsies són del segle x. El nom tradicional de l'illa és Tumetevarovaro, encara utilitzat de forma poètica. El nom Rarotonga significa "cap al sud". La versió més popular de l'origen del nom diu que el navegant tahitià Iro, que ja havia visitat l'illa, en tornar-hi li van preguntar on anava.
Els primers europeus a arribar a Rarotonga van ser els amotinats del HMS Bounty. Després hi va arribar el reverend John Williams de la Societat Missionera de Londres.

## Referències

* ↑ «Rarotonga». Gran Enciclopèdia Catalana. Barcelona: Grup Enciclopèdia Catalana.
# Tamsaout

Tamsaout (àrab تمساوت) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 13.711 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Redmond (Washington)

Redmond és una ciutat al comtat de King (Washington, Estats Units). És a la vora est de l'àrea metropolitana de Seattle. El 2003 l'Oficina del Cens dels Estats Units va estimar que la ciutat tenia una població total de 46.391 persones. Redmond és coneguda com la seu de Microsoft i Nintendo.

## Enllaços externs

* «City of Redmont - Washington» (en anglès). [Consulta: 1r desembre 2012]. «Lloc web oficial de la municipalitat»
* «Experience Redmond - The Way Only a Seasoned Local Can» (en anglès). [Consulta: 19 febrer 2013]. «lloc web amb activitats a Redmond»
* Stein, Alan J. «Redmond — Thumbnail History» (en anglès). HistoryLink.org, 11-09-1998. [Consulta: 4 febrer 2017].
# Redmondita

La redmondita és un mineral de la classe dels sulfats.

## Característiques

La redmondita és un sulfat de fórmula química [Pb₈O₂Zn(OH)₆](S₂O₃)₄. Va ser aprovada com a espècie vàlida per l'Associació Mineralògica Internacional l'any 2021, i publicada en el mes de març de 2023. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76160, 76161 i 76162.

## Formació i jaciments

Va ser descoberta a la mina Redmond, a Waterville Lake, dins el comtat de Haywood (Carolina del Nord, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Redmondite» (en anglès). Mindat. [Consulta: 7 juny 2022].
* ↑ Kampf, Anthony R.; Smith, Jason B.; Hughes, John M.; Ma, Chi; Emproto, Christopher «New Minerals from the Redmond Mine, North Carolina, USA: I. Redmondite, Hydroredmondite, and Sulfatoredmondite, Three Minerals Containing the Novel [Pb8O2Zn(OH)6]8+ Structural Unit». The Canadian Journal of Mineralogy and Petrology, 61, 1, 01-01-2023, pàg. 189–202. DOI: https://doi.org/10.3749/2200059 [Consulta: 19 maig 2023].
# Spring Valley (Arizona)

Spring Valley és una concentració de població designada pel cens dels Estats Units a l'estat d'Arizona. Segons el cens del 2000 tenia 1.019 habitants.

## Demografia

Segons el cens del 2000, Spring Valley tenia 1.019 habitants, 427 habitatges, i 283 famílies La densitat de població era de 37,3 habitants/km².
Dels 427 habitatges en un 17,6% hi vivien nens de menys de 18 anys, en un 56,7% hi vivien parelles casades, en un 6,3% dones solteres, i en un 33,7% no eren unitats familiars. En el 28,1% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,79.
Per edats la població es repartia de la següent manera: un 23,1% tenia menys de 18 anys, un 3,4% entre 18 i 24, un 18,5% entre 25 i 44, un 28,3% de 45 a 60 i un 26,7% 65 anys o més.
L'edat mediana era de 49 anys. Per cada 100 dones de 18 o més anys hi havia 95 homes.
La renda mediana per habitatge era de 25.924 $ i la renda mediana per família de 34.688 $. Els homes tenien una renda mediana de 41.500 $ mentre que les dones 23.047 $. La renda per capita de la població era de 16.168 $. Aproximadament l'1,8% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Spring Valley». American Fact Finder. Oficina del Cens dels Estats Units, 12-01-2010.
# Tapacul de Magallanes

El tapacul de Magallanes (Scytalopus magellanicus) és una espècie d'ocell de la família dels rinocríptids (Rhinocryptidae).

## Hàbitat i distribució

Habita el sotabosc dels boscos humids i zones més obertes des del centre de Xile i l'Argentina fins a la Terra del Foc.

## Referències

* ↑ «Tapacul de Magallanes». Cercaterm. TERMCAT, Centre de Terminologia. Rev. 10/06/2021(català)
# Teatre del Renaixement

El teatre del Renaixement es va produir en un moment en què les ciutats creixen molt ràpidament i apareixen nous espectadors, com els artesans o els comerciants, que demanen un teatre de diversió, sense arguments doctrinals ni polítics. Aquest nou públic farà que les companyies no hagin de sortir de gira per mostrar els seus espectacles i possibilita la creació dels primers teatres permanents, els corrals de comèdies, construïts als patis interiors de les illes de cases. Així, les companyies ambulants poden estabilitzar-se en els nuclis urbans.

## Temes

La Commedia dell'Arte és un dels gèneres més populars del Renaixement. Sorgeix al segle xvi i assoleix la seva màxima esplendor al XVIII. Són representacions que es basen en un guió, anomenat canovacci, però que tenen un cert marge d'improvisació. Presenten un seguit de personatges arquetípics, la majoria dels quals porten una màscara que facilita que el públic els identifiqui ràpidament. Aquest gènere és practicat per companyies ambulants d'actors professionals que habitualment posseeixen una gran habilitat interpretativa.
Cal assenyalar que en aquesta època existeix també un altre tipus de teatre, els autos sacramentals. Aquests són espectacles de gran sumptuositat que tenen lloc a la cort, però també es poden representar als carrers de la ciutat. Durant el Renaixement es conserven gairebé totes les formes teatrals que tenien lloc a l'edat mitjana. El Concili de Trento prohibirà les representacions dramàtiques dins els temples, fet que significarà un fort cop al teatre religiós català.
El segle xvii, conegut com el segle d'or espanyol, és un moment d'esplendor per al teatre espanyol. Un retorn a l'estudi dels clàssics, com Plaute o Terenci, el teatre es professionalitza de la mà de companyies de còmics ambulants. Aquestes no tenen un espai estable per representar les seves funcions, sinó que van de ciutat en ciutat interpretant comèdies, passos i peces dramàtiques molt breus.
Durant el Renaixement apareixen tres tipus de pràctiques escèniques: la cortesana, la populista i l'erudita.

## Vegeu també

* Literatura espanyola del Renaixement

## Referències

* 1 2 3 4 5 «Teatre del Renaixement». Web del museu. Centre de Documentació i Museu de les Arts Escèniques, 2012. [Consulta: 25 octubre 2012].
# Ras el Fortess

Ras el Fortess (àrab: رأس الفرطاس, Raʾs al-Furṭāṣ) és un cap de la costa nord de Tunísia, a la part nord-oest de la regió de Cap Bon, governació de Nabeul. A la rodalia, una mica al sud, té la ciutat turística de Korbous. A la seva part oriental el cap forma el port natural de Marsa El Omara.
# Ted DiBiase, Jr.

Theodore Marvin "Ted" DiBiase, Jr. (8 de novembre del 1982 -), més conegut al ring simplament com a Ted DiBiase és un lluitador professional estatunidenc que treballa a la marca RAW de World Wrestling Entertainment (WWE). El seu company de tag team és Cody Rhodes. DiBiase, Jr. és fill de l'antic lluitador de lluita lliure Ted DiBiase.

## Florida Championship Wrestling (2007 - 2008)

El 24 de juliol de 2007, el membre del Saló de la Fama de la WWE Harley Race anuncià que Teddy havia firmat un contracte amb la World Wrestling Entertainment, i que hauria d'anar a entrenar-se a la Florida Championship Wrestling.
El 18 de desembre de 2007, DiBiase va derrotar a TJ Wilson guanyant el Campionat Sureny Peso Pesat de la FCW a New Port Richey, Florida. Després, el 19 de gener va patir una lesió que el va obligar a deixar vacant el campionat.
També el 15 de febrer de 2008, Ted va desperdiciar l'oportunitat de coronar-se com al primer Campió de pes pesant de Florida, en ser derrotat per Jake Hager.

## World Wrestling Entertainment (2008 - Present)

Ted DiBiase va debutar en la WWE el 26 de maig de 2008, on el van entrevistar i declarà les seves intencions de coronar-se campió, igual que el seu pare Ted DiBiase. També, es va establir com heel i va retar a una lluita a Cody Rhodes i Hardcore Holly pel campionat mundial de parelles amb un company misteriós a Night of the Champions.
A Night of Champions ell i Cody Rhodes (que resultà ser el misteriós company de DiBiase) van derrotar a Hardcore Holly en un Handicap Match por el Campionat Mundial en Parelles. D'aquesta manera Rhodes es va tornar heel traint Holly, així Ted DiBiase i Cody Rhodes es van tornar en els nous posseïdors del Campionat Mundial en Parelles de la WWE.
En l'edició de Raw del 21 de juliol (la primera després de The Great American Bash), DiBiase, Rhodes i JBL van ser derrotats per Cryme Tyme Genation.

## En lluita

* Moviments finals i de firma
** Cobra Clutch Legsweep
** Million Dolar Dream (Cobra Clutch)
** Elevated Stunner
** DDT
** Vertical Suplex
** Armlock

## Campionats i assoliments

* Florida Championship Wrestling
** FCW Southern Heavyweight Championship (1 vegada)
* Fusion Pro Wrestling
** Fusion Pro Tag Team Championship (1 vegada) - con Mike DiBiase II
* Pro Wrestling Illustrated
** Ranquejat N°470 en els PWI 500 del 2007
* World Wrestling Entertainment
** World Tag Team Championship (1 vegada, actual) - con Cody Rhodes

## Enllaços externs

* Perfil a WWE.com (anglès)
* Perfil a Online World of Wrestling.com (anglès)
# Ted Dabney

Ted Dabney (San Francisco, 15 de maig de 1937 - Clearlake, 26 de maig de 2018) va ser un enginyer i informàtic teòric estatunidenc. Juntament amb Nolan Bushnell, va ser el cofundador de les companyies Syzygy i de la coneguda Atari, sovint sense acreditar-se-li com a tal.

## Biografia

Després del seu servei militar va arribar a treballar a Ampex, on va conèixer a Bushnell. Bushnell va veure la idea de Spacewar!, un dels primers videojocs per a ordinadors, proposat a Dabney per fundar una empresa per a la producció de jocs electrònics. Bushnell i Dabney van fundar Syzygy amb Larry Bryan, un programador d'ordinadors.
Mentre treballava a Ampex es van reunir Ted i Nolan Bushnell i els dos creadors de Syzygy conjuntament amb el seu primer producte sent Computer Space, que va ser fabricat i venut per Nutting Associates. Seguint el Spacewar!, Ted Dabney va crear el Computer Space perquè fos utilitzat per Al Alcorn per crear Pong amb l'ajuda de Ted i Nolan. Ted es va quedar fora de la vista del públic després de sortir d'Atari i el seu paper en la creació del primer videojoc coin-op produït comercialment, així com fonts sovint ometen o marginen amb diversos mites relacionats a Syzygy i Atari.
Ted Dabney va deixar Atari en 1973.
Ted va aparèixer en el podcast Retrogaming Roundup a l'octubre de 2010 i va explicar la seva història en una entrevista de dues hores. Una transcripció de l'entrevista es troba allotjada en el lloc Retrogaming Roundup, així com a ComputerSpaceFan.
En el 2017 li va ser detectat càncer d'esòfag i es va negar a rebre tractament mèdic. Va morir el 26 de maig de 2018 a l'edat de 81 anys.

## Referències

* 1 2 «Ted Dabney, a Founder of Atari and a Creator of Pong, Dies at 81» (en anglès americà). The New York Times, 31-05-2018. [Consulta: 31 maig 2018].
* ↑ «Intervista amb Ted Dabney». computerspacefan.com. [Consulta: 3 gener 2011].
* ↑ «The Dot Eaters - Early Video Game History», 20-11-2006. Arxivat de l'original el 2006-11-20. [Consulta: 31 maig 2018].
* ↑ «RGR: RoundUp 24» (en anglès americà). www.retrogamingroundup.com. [Consulta: 31 maig 2018].
* ↑ «Ted». www.computerspacefan.com. [Consulta: 31 maig 2018].

## Enllaços externs

* Llista de jocs que en el desenvolupament va participar Ted Dabney
# Stepnoie

«Stepnoie» té aquests significats:
* Stepnoie (Krasnodar), poble del krai de Krasnodar, a Rússia
* Stepnoie (Mikhàilovski), poble del krai de Primórie, a Rússia
* Stepnoie (Ussuriski), poble del krai de Primórie, a Rússia
* Stepnoie (Omsk), poble de l'óblast d'Omsk, a Rússia
* Stepnoie (Saràtov), poble de l'óblast de Saràtov, a Rússia
* Stepnoie (Bélgorod), poble de l'óblast de Bélgorod, a Rússia
# Raabe

Raabe és el nom dels següents personatges:
* Joseph Ludwig Raabe (Brody, Galítsia, 1801 – Zuric, Suïssa, 1859), matemàtic suís
* Wilhelm Raabe (Eschershausen, 1831 - Braunschweig, 1910), novel·lista alemany
# Raasten rastah

Raasten rastah és un festival de cultura sami meridional que té lloc a Plassje (Røros) cada dos anys. Va néixer el 2002 amb l'objectiu de difondre la cultura i la llengua sami meridional sobretot entre els joves samis, i de ser un punt de trobada dels samis a través de la frontera entre Noruega i Suècia, a la qual fa referència el nom Raasten rastah que significa a traves de la frontera en sami meridional. Al festival hi ha activitats per a infants, com dansa, esports i workshops d'art tradicional i joik, però també hi actuen artistes samis per a públics adults. Alguns dels artistes que hi han participat, són Jon Henrik Fjällgren, Marja Mortensson i ISÀK.
Raasten rastah inicialment s'organitzava alternativament a Plassje a Noruega i Funäsdalen a Suècia, però a partir de 2010 se celebra només a Plassje.

## Referències

* ↑ «Raasten rastah sæjhta kultuvrem evtiedidh» (en sami meridional). Sveriges radio, 01-10-2021 [Consulta: 9 octubre 2021].
* ↑ «Mycket att göra för barn på Raasten rastah» (en suec). Sveriges radio, 02-10-2021 [Consulta: 9 octubre 2021].
* 1 2 «Osäker framtid för Raasten Rastah i Sverige» (en suec). Sveriges radio, 07-10-2014 [Consulta: 9 octubre 2021].
* ↑ Dragsten Bendiksen, Jenny-Krihke «Kulturfestivalen Raasten Rastah avslører storsatsing» (en noruec). NRK, 22-06-2021 [Consulta: 9 octubre 2021].
* ↑ Persson, Risten «Raasten raastah-åarjelsaemien kultuvrefeestivale» (en sami meridional). NRK, 24-06-2014 [Consulta: 9 octubre 2021].

## Enllaços externs

* Web oficial de Raasten Rastah
# Renčišov

Renčišov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1389.
# Tahay

Tahay (en gaèlic escocès: Taghaigh) és una illa, localitzada al grup de les Hèbrides Exteriors, a Escòcia. El nom de l'illa procedeix de l'antic nòrdic tagg-øi, el significat aproximat del qual "illa de pujol prominent".
Tahay ocupa una superfície de 53 hectàrees i el seu punt més alt s'alça a 65 msnm. L'illa constitueix la més gran del grup d'illes deshabitades enfront de la costa nord-oest de North Uist.
L'any 1846, sis famílies que havien estat desallotjades de casa seva de Pabbay per donar pas a les ovelles, es van traslladar a l'illa deshabitada de Tahay. Encara que l'illa no té les terres de cultiu, tenien l'esperança de guanyar-se la vida amb la pesca. No obstant això, va resultar ser massa dur i van renunciar a la lluita en la dècada de 1850 i va emigrar a Austràlia.
L'illa actualment és propietat del Govern Escocès i s'utilitza per al pasturatge d'ovelles i per treure'n torba.

## Referències

* ↑ Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
* ↑ «Overview of Tahay». Gazetteer for Scotland. [Consulta: 4 octubre 2008].
# Territori tribal de Berber

El Territori tribal de Berber fou el nom donat al país dels Mirafab (o Mayrafab) al Sudan. El Mirafab era una tribu arabòfona que pretenia ser parenta del Djaliyin i s'estenia als dos costats del Nil per les terres de la cinquena cascada del Nil a Atbara.
El Mirafab estava governat per un makk, que era nomenat pel sultà funj de Sennar del que era vassall, dins de la família dirigent del Timsah. El makk havia de pagar cada quatre o cinc anys un tribut en or, cavalls o camells. Als segles xviii i xix la part meridional del seu territori formava un regne separat vassall anomenat Ras al-Wadi, governat per un membre de la família Timsah. El territori de Berber era de trànsit pel comerç amb Dongola però el segle xix la ruta va esdevenir massa perillosa i es va deixar d'utilitzar; la principal amenaça eren els atacs de beges i bisharins. Fins aleshores els drets de pas de les caravanes cap al sud eren el principal ingrés dels makk (les que venien del sud cap al nord estaven exemptes de pagament). El darrer makk fou Nasr al-Din, expulsat del tron, que va demanar l'ajut al virrei d'Egipte Muhammad Ali. Les tropes egípcies van ocupar el país el 5 de març de 1821.
# Territorio comanche

Territorio Comanche és una pel·lícula co-produïda per Espanya, Argentina, França i Alemanya dirigida el 1997 per Gerardo Herrero i basada en la novel·la homònima d'Arturo Pérez Reverte, que descriu una història d'amistat entre dos periodistes espanyols i una reporter argentina destinats a Sarajevo.

## Sinopsi

Ambientada en el Sarajevo de la primera meitat dels anys 1990, durant la Guerra de Bòsnia, la pel·lícula relata el dia a dia en aquest ambient bèl·lic de l'ambiciosa periodista Laura Riera que pretén impulsar la seva carrera a través de les cròniques del conflicte, així com les seves relacions amb el periodista Mikel i el càmera José, homes tots dos de principis arrelats.

## Protagonistes

* Imanol Arias - Mikel Uriarte
* Carmelo Gómez - José
* Cecilia Dopazo - Laura Riera
* Mirta Zecevic - Jadranka
* Bruno Todeschini - Olivier
* Gastón Pauls - Manuel
* Natasa Lusetic - Helga
* Ecija Ojdanic - Jasmina
* Javier Dotú - Andrés
* Iñaki Guevara - Carlos
* Ivan Brkić - Franctirador
* Vedrana Bozinovic - Dona violada
* Anne Deluz - Càmera d'Olivier

## Palmarès cinematogràfic
### XII Premis Goya

| Categoria | Persona | Resultat |
| Millor direcció de producció | Yousaf Bokhari | Nominat |
| Millors efectes especials | Reyes Abades Emilio Ruiz del Río | Nominat |
Nominada a l'Os d'Or al 47è Festival Internacional de Cinema de Berlín.
Premi especial UNESCO per Gerardo Herrero al Festival de Cinema de Gramado.

## Referències

* ↑ «El cine de nuestros días (1994-1998)». José María Caparrós Lera, 1999.
* ↑ Gerardo Herrero narra en 'Territorio comanche' una historia de "amistad y no de guerra"., El País, 7 de març de 1997
* ↑ Territorio comanche, decine21.com
* ↑ Territorio Comanche a Fotogramas
* ↑ Territori comanche al web dels Premis Goya
* ↑ «Berlinale: 1997 Programme». berlinale.de. Arxivat de l'original el 11 de juliol 2019. [Consulta: 13 gener 2012].
* ↑ Premio en Brasil para la película 'Territorio comanche', El País, 18 d'agost de 1997

## Enllaços externs

* Territorio comanche a Youtube
# Rawalpindi (desambiguació)

«Rawalpindi» té aquests significats:
* Rāwalpindi, ciutat del Pakistan propera a la capital del país, Islamabad
* Districte de Rawalpindi, divisió administrativa del Pakistan al nord de la província del Panjab (Pakistan) amb capital a Rawalpindi
* Divisió de Rawalpindi, entitat administrativa al Panjab de l'Índia Britànica i després del Pakistan